Spørgsmål: Dv vallak, 4 år, ej tilredet, uden papirer men bedsteforældre er reg., passet med alt. trense og sadelvant. Med røngtenfejl, dog uden betydning for ridningen, gode gangarter. Hvad er prisen på sådan een ???
Svar: Det er meget svært at prissætte sådan en "fætter", når man ikke har set den IRL. Det er ikke en DV-vallak, da den ikke er efter kårede forældre, så det er "bare" en almindelig blandingshest. Han er ikke tilredet, men sadel og trensevant - så der ligger endnu et godt stykke arbejde i ham. Og man skal være en kompetent rytter for at få ham tilredet korrekt, eller bruge mange penge på at få en berider til det. Passet med alt - der formoder jeg smed og vaccinationer, samt korrekt fodring og opvækstmuligheder. Og det er jo en god ting  Gode gangarter - det bliver man simpelthen nødt til at se IRL, før man kan vurderer. For der bliver i DK næsten ikke solgt en eneste hest, hvor der ikke står i salgsannoncen at den har gode gangarter, eller gangarter over middel  Røngentfejl - uha da den var træls. Her sorterer man en hel del af mulige købere fra. Og der ud over så skal man have sin egen dyrlæge til at vurdere om det virkelig ikke vil have betydning for fremtidig ridning. Men lige sådan et hurtigt slag på tasken vil være 12-20.000 kr alt efter højde, udseende, opdragelse, temperament og gang, samt ikke mindst at hesten kan gå igennem ens egen dyrlæges tjek, samt forsikres fuldt på benene. MVh Charlotte